**INFORMACINIS PRANEŠIMAS**

**APIE MOKINIŲ ASMENS DUOMENŲ TVARKYMĄ**

\_\_\_\_\_\_\_\_\_\_\_

(Data)

Mažeikiai

Mažeikių Vytauto Klovos muzikos mokykla (toliau – muzikos mokykla, švietimo teikėjas, įstaiga, „mes“, „mūsų“ arba „mums“), laikosi Europos Sąjungos Bendrojo duomenų apsaugos reglamento (toliau – BDAR) bei kitų įstatymų, saugančių duomenų subjekto asmens duomenis. Norėdami sužinoti daugiau, atidžiai perskaitykite šį informacinį pranešimą, kuriame bus atsakyta į svarbiausius klausimus apie tai, kaip mes renkame, naudojame ir saugome duomenis apie Jus ir su Jumis susijusį asmenį (vaiką, globotinį), t.y. su neformaliojo vaikų švietimu ar neformaliojo suaugusiųjų švietimu susijusį asmenį (toliau – mokinys, „Jus“, Jūsų“, „Jums“). Jei turite kokių nors klausimų arba bet kuri iš šio pranešimo dalis yra neaiški, mūsų kontaktinis asmuo yra pasirengęs Jums padėti, kaip aprašyta šio pranešimo pabaigoje.

1. **Kas yra atsakingas už Jūsų duomenų saugumą?**

Duomenų valdytojo pavadinimas: Mažeikių Vytauto Klovos muzikos mokykla

Juridinio asmens kodas: 190194470

Adresas: V. Burbos g. 9, LT-89218 Mažeikiai

El. pašto adresas: sekretorius@klovamuz.lt

1. **Kodėl mes tvarkome duomenis apie Jus?**

Muzikos mokykla sudarys Jums sąlygas mokytis pagal formalųjį ugdymą papildant neformalųjį ugdymą švietimo programa (toliau – mokymas). Dėl tinkamo mokymo vykdymo ir (arba) siekiant imtis veiksmų prieš pradedant teikti mokymą mes turime rinkti, naudoti ir saugoti duomenis apie Jus.

1. **Kokius duomenis mums reikia pateikti ir kodėl?**

Jūs privalote muzikos mokyklai pateikti duomenis, kurie yra būtini mokymo vykdymui, o taip pat, pagal teisės aktų reikalavimus, numatančius švietimo teikėjui pareigą tvarkyti tokius duomenis:

* mokinio identifikacinius duomenis: vardas (vardai), pavardė (pavardės), asmens kodas, gimimo data;
* mokinio asmens tapatybę patvirtinantį dokumentą (pasą, asmens tapatybės kortelę, gimimo liudijimą, leidimą gyventi Lietuvos Respublikoje);
* deklaruotos ir faktinės gyvenamosios vietos adresas;
* kontaktinių asmenų (tėvų, globėjų) duomenis: vardas (vardai), pavardė (pavardės), ryšio su paslaugų gavėju tipas (giminystės, atstovavimo ir kita), deklaruotos ir faktinės gyvenamosios vietos adresas, telefono numeriai, elektroninio pašto adresai;
* sveikatos duomenis (dėl galimos alerginės reakcijos į aplinką ir/ar maistą, dėl neįgalumo) kuriuos savo iniciatyva pateikia mokinio tėvai (globėjai);
* sveikatos duomenis mokinių, kurie persirgo užkrečiamąja liga, dėl kurios yra paskelbta valstybės lygio ekstremalioji situacija ir (ar) karantinas, arba kurie buvo paskiepyti nuo užkrečiamosios ligos vakcina pagal skiepijimo schemą ar atlikto testavimo rezultatus iš Elektroninės sveikatos paslaugų ir bendradarbiavimo infrastruktūros informacinės sistemos (ESPBI IS) mes tvarkome tam, kad galėtume užtikrinti valstybės lygio ekstremaliosios situacijos operacijų vadovo nustatytos asmenų srautų valdymo, saugaus atstumo laikymosi ir kitos būtinos visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas, teikti savo paslaugas, pvz. vykdyti užsiėmimus kontaktiniu būdu;
* pažymą apie šeimos sudėtį, atitinkamai pateikiant susijusių dokumentų kopijas, pvz.: vaikų gimimo liudijimo, ištuokos liudijimo kopiją, mirties liudijimo; pažymas apie pajamas, socialines pašalpas; pažymas iš Užimtumo tarnybos. Šių duomenų pateikimas reikalingas mokesčio už mokslą muzikos mokykloje atleidimui ar sumažinimui. Nepateikus šių duomenų įstaiga negalėtų suteikti mokesčio už mokslą lengvatų;
* mokinių prisijungimo vardai prie interneto platformų, svetainių, aplikacijų ir pan., mokinio identifikavimo tikslu, kai vykdomas nuotolinis mokymas.

Atskiro Jūsų sutikimo pagrindu, jei toks bus duotas, siekdami viešinti, reklamuoti muzikos mokyklos veiklą galime tvarkyti bei viešai skelbti Jūsų nuotraukas, vaizdo įrašus internetinėje svetainėje, socialinėse paskyrose, spaudoje, muzikos mokyklos informaciniuose stenduose ir pan., kai Jūsų dalyvaujate muzikos mokyklos veikloje (pvz. viešuose renginiuose, užsiėmimuose, susitikimuose, kitų įstaigų renginiuose ir t.t.) ir esate fotografuojami (filmuojami) konkrečiai išskiriant ir esate aiškiai atpažįstami. Iki 14 metų – sprendimus dėl vaiko vaizdo asmens duomenų tvarkymo paprastai priima tėvai (globėjai), tačiau turi būti atsižvelgiama į vaiko nuomonę.

1. **Iš kokių šaltinių renkame asmens duomenis?**

Administruojant mokymo procesą gauname ir tvarkome daugiau informacijos apie Jus, tokios kaip:

* asmens indentifikavimo duomenys, kontaktiniai duomenys, deklaruotos ir faktinės gyvenamosios vietos adresas; duomenys apie mokinių judėjimą mokymosi įstaigose; duomenys apie moksleivius ir asmenis, kuriems išduoti išsilavinimo pažymėjimai, brandos atestatai arba jų dublikatai, profesinio mokymo diplomai, įgytų kompetencijų pažymėjimai; susijusių asmenų (tėvų, globėjų) duomenys – indentifikavimo duomenys, deklaruotos ir faktinės gyvenamosios vietos adresas, kontaktiniai duomenys; duomenys teisės aktuose nustatyta tvarka yra tvarkomi Švietimo informacinių technologijų centro Mokinių registre.
* E. dienyno pildymo tikslu – mokinio vardas, pavardė, klasė, mokslo metai, įvertinimai;
* vaizdo stebėjimo duomenys, kai pakliūvate į kamerų, skirtų įstaigos, mokinių, darbuotojų turto nuo vagysčių ir panašių nusikaltimo požymių turinčių veikų saugumui užtikrinti arba žmonių sveikatai ar gyvybei apsaugoti, stebėjimo lauką;
* nuotolinio mokymo metu gaunami Jūsų duomenys (prisijungimo vardai, vaizdo, garso įrašai, susirašinėjimo duomenys ir kt.) naudojantis e. dienyno TAMO funkcijomis, „Zoom“ vaizdo konferencijų ir pokalbių platforma, „Facebook“ socialiniu tinklu, Messenger susirašinėjimų ir pokalbių, Gmail elektroninio pašto ar kitomis programomis, platformomis, interneto svetainėmis, aplikacijomis.

1. **Koks yra teisinis duomenų apie Jus rinkimo pagrindas?**

Mes renkame duomenis apie Jus teisėtai, nes:

* Jūsų duomenys yra reikalingi mokymosi procesui vykdyti, arba siekiant imtis veiksmų prieš pradedant mokytis (BDAR 6 str. 1 dalis b) punktas);
* Jūsų duomenys mums reikalingi tam, kad užtikrintume atitiktį įstatymų reikalavimams ir būtų įvykdyta duomenų valdytojui taikoma teisinė prievolė (BDAR 6 str. 1 dalis c) punktas);
* atliekame užduotį, vykdomą viešojo intereso labui arba vykdome duomenų valdytojui pavestas viešosios valdžios funkcijas (BDAR 6 str. 1 dalis e) punktas);
* Jūsų vaizdo duomenis tvarkome, nes turime teisėtą interesą – muzikos mokyklos, jos darbuotojų, mokinių turto saugumui nuo vagysčių ir panašių nusikaltimo požymių turinčių veikų arba žmonių sveikatai ar gyvybei apsaugoti (BDAR 6 str. 1 dalis f) p.).
* Jūs davėte tam sutikimą (BDAR 6 str. 1 dalis a) punktas).

1. **Ar mes renkame jautrią informaciją apie Jus?**

Mes tvarkome specialiųjų kategorijų asmens duomenis apie Jus**,** nes:

* sveikatos duomenis, kuriuos Jūs pateikiate savo iniciatyva, mes tvarkome tam, kad galėtume įvykdyti savo prievoles, o jus galėtumėte naudotis specialiomis teisėmis socialinės apsaugos teisės srityje (BDAR 9 str. 2 dalis b) punktas).
* sveikatos duomenis mokinių, kurie persirgo užkrečiamąja liga, dėl kurios yra paskelbta valstybės lygio ekstremalioji situacija ir (ar) karantinas, arba kurie buvo paskiepyti nuo užkrečiamosios ligos vakcina pagal skiepijimo schemą ar atlikto testavimo rezultatus (BDAR 9 str. 2 dalis b) punktas) .

1. **Ar priimame automatinius sprendimus? Ar Jus profiliuojame?**

Automatinių sprendimų priėmimo bei profiliavimo Jūsų atžvilgiu nevykdome.

1. **Ar kam nors perduodame duomenis apie Jus?**

Administruojant mokymosi procesą duomenys apie Jus gali būti perduodami:

* valstybės ir vietos savivaldos institucijoms tais atvejais ir tokia apimtimi, kaip numatyta teisės aktuose;
* trečiosios šalims, tvarkančioms Švietimo valdymo informacinės sistemos registrus (Mokinių registrą, Pedagogų registrą) Švietimo valdymo informacinę sistemą (ŠVIS)
* teisėsaugos institucijoms, teismams – tais atvejais ir tokia apimtimi, kaip numatyta teisės aktuose;
* nevyriausybinėms organizacijoms, savivaldybės ir gyvenamosios vietos bendruomenėms, religinėmis bendruomenėms ir bendrijoms, kai organizuojami koncertai, išvykos, stovyklos ir pan., kai yra asmens prašymas ar sutikimas – vardas, pavardė, kontaktiniai duomenys, kita informacija pagal susitarimą;
* įstaigą audituojančioms valstybės institucijoms – tais atvejais ir tokia apimtimi, kaip numatyta teisės aktuose;
* fiziniams ir juridiniams asmenims, kurių paslaugomis muzikos mokykla naudojasi vykdant savo funkcijas, tokie kaip finansų įstaigos, telekomunikacijų bendrovės, archyvavimo, pašto paslaugų teikėjai, informacinių technologijų bei interneto svetainių administravimo paslaugas teikiantys ir kiti asmenys;
* tais atvejais kai muzikos mokyklos veiklos viešinimo tikslu duomenų subjektų duomenys yra įkeliami į mūsų paskyrą socialiniame tinkle „Facebook“, naudojamasi trečiųjų šalių paslaugomis, pavyzdžiui, lankantis mūsų paskyroje „Facebook“ socialiniame tinkle, gali būti taikomos trečiųjų šalių sąlygos. Todėl naudojantis tokių trečiųjų šalių paslaugomis rekomenduojama susipažinti su jų taikomomis privatumo politikos nuostatomis ir kita pateikiama informacija. Jūs turite atkreipti dėmesį į tai, kad visą informaciją, kurią mums pateikiate socialinio tinklo priemonėmis (įskaitant pranešimus, laukelių „Like“ ir „Follow“ naudojimą, bei kitą komunikaciją), kontroliuojame ne mes, o atitinkamo socialinio tinklo valdytojas;
* tais atvejais kai ugdymas vyksta nuotoliniu būdu ar naudojantis trečiųjų šalių paslaugomis, pavyzdžiui, e. dienyno TAMO funkcijomis, „Zoom“ vaizdo konferencijų ir pokalbių platforma, „Facebook“ socialiniu tinklu, Messenger susirašinėjimų ir pokalbių, Gmail elektroninio pašto ar kitomis programomis, platformomis, interneto svetainėmis, aplikacijomis, gali būti taikomos trečiųjų šalių sąlygos. Todėl naudojantis tokių trečiųjų šalių paslaugomis rekomenduojama susipažinti su jų taikomomis privatumo politikos nuostatomis ir kita pateikiama informacija.

1. **Kokiose teritorijose ir jurisdikcijose mes tvarkome Jūsų asmens duomenis?**

Jūsų asmens duomenis tvarkome tik Europos Sąjungos teritorijoje.

1. **Kiek laiko saugome ir tvarkome Jūsų asmens duomenis?**

* Asmens duomenys tvarkomi ne ilgiau, negu reikia duomenų tvarkymo tikslams pasiekti arba ne ilgiau nei to reikalauja duomenų subjektai ir (ar) numato teisės aktai.
* Visus duomenis saugome vadovaudamiesi Bendrųjų dokumentų terminų saugojimo rodykle arba atitinkamiems teisiniams santykiams taikytinu ieškinio senaties terminu, priklausomai nuo to, kuris ilgesnis.
* Konkrečiai išskiriant ir aiškiai atpažįstamos duomenų subjektų nuotraukos (filmuota medžiaga) muzikos mokyklos internetinėje svetainėje, socialinėse paskyrose, patalpose esančiuose stenduose viešinamos kol Jūs mokinatės muzikos mokykloje, arba Jūs atšauksite savo sutikimą tai daryti.
* Vaizdo kamerų užfiksuoti duomenys įrašomi į standųjį išorinį diską ir saugomi 72 valandas, pasibaigus nustatytam terminui, duomenys automatiniu būdu sunaikinami. Jei vaizdo įrašų duomenys, naudojami kaip įrodymai civilinėje, administracinėje ar baudžiamojoje byloje ar kitais įstatymų nustatytais atvejais, vaizdo duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.
* Asmens duomenys TAMO e. dienyno paslaugų teikimo tikslu saugomi, kol duomenų subjektai naudojasi TAMO e. dienynu bei susijusiomis paslaugomis ir 3 metus po to.
* Nuotolinio mokymosi metu surinkti mokinių asmens duomenys (atliktos užduotys, vaizdo ar garso įrašai, susirašinėjimo su mokiniais medžiaga ir pan.) saugomi tik tiek laiko, kiek reikia nustatytiems nuotolinio mokymo (pamokos) tikslams pasiekti ir sunaikinami ištrinant iškart po įvertinimo įvedimo, tačiau ne vėliau kaip iki kitų mokslo metų pradžios. Mokiniai ir jų tėvai (globėjai) savo nuotoliniam mokymui skirtame kompiuteryje ar kitame įrenginyje, internetinėje platformoje ir pan. patys atsako už savo duomenų saugumą bei aktyviai imasi visų priemonių dėl duomenų saugumo ir sunaikinimo juos ištrinant.
* Mokinių, kurie dėl užkrečiamosios ligos, dėl kurios yra paskelbta valstybės lygio ekstremalioji situacija ir (ar) karantinas, privalo testuotis, persirgo arba pasiskiepijo vakcina sveikatos duomenys tvarkomi ESPBI IS. Mokiniai (jų tėvai, globėjai) juos pateikia (parodo) muzikos mokyklos administracijai patys.

1. **Kokias teises Jums suteikia duomenų apsaugos teisės aktai?**

Jei norite imtis žemiau nurodytų veiksmų, prašome kreiptis į mūsų kontaktinį asmenį, kaip tai nurodyta 12 dalyje. Prašome atkreipti dėmesį, jog šioms teisėms gali būti taikomos įstatymų numatytos sąlygos ir išimtys.

* Pateikti prašymą susipažinti su turima informacija apie Jus;
* Pateikti prašymą ištaisyti turimus duomenis apie Jus;
* Pateikti prašymą ištrinti turimus duomenis apie Jus („teisė būti pamirštam“);
* Pateikti prašymą apriboti prieigą prie turimos informacijos apie Jus ar jos ištrynimą;
* Ginčyti Jūsų duomenų rinkimą, naudojimą ir saugojimą įstaigoje (nesutikti su duomenų tvarkymu);
* Pateikti prašymą perkelti Jūsų duomenis į kitą įmonę, įstaigą;
* Pateikti skundą Valstybinei duomenų apsaugos inspekcijai.

1. **Kaip mūsų įstaigos kontaktinis asmuo gali Jums padėti?**

Jeigu Jūs turite klausimų, komentarų ar nusiskundimų, susijusių su tuo, kaip mes renkame, naudojame ir saugome duomenis apie Jus, muzikos mokykloje yra paskirtas duomenų apsaugos pareigūnas, kuris gali Jums padėti, todėl Jūs galite rašyti laiškus el. paštu paslaugos.dap@gmail.com arba raštišką prašymą įteikti muzikos mokyklos administracijai, arba atsiųsti jį paštu adresu V. Burbos g. 9, LT-89218, Mažeikiai.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Atnaujinta 2021-08-25